কেলেঘাই নদী
কেলেঘাই বা কালিয়াঘাই নদীটি উৎপন্ন হয়েছে ঝাড়্গ্রাম জেলার কলসিভাঙা গ্রামে। তারপর ভগবানপুর ও সবং-এর নইপুর ছাড়িয়ে জলপাই –এর কাছে এই নদী কংসাবতী নদীতে মিলিত হয়েছে। কেলেঘাই কংসাবতীর ডানতীরের উপনদী। কেলেঘাইয়ের প্রধান উপনদী দুটি – কপালেশ্বরী ও চন্ডিয়া। কপালেশ্বরী সবং ব্লকের লাঙলকাটায় ও চন্ডিয়া শ্যামচকের কাছে উদ্ভূত হয়ে ময়নার কাছে কেলেঘাইতে মিশেছে। কপালেশ্বরী ও কেলেঘাইয়ের মিলনস্থলে শালমারির জলা নামে একটি জলাভূমির সৃষ্টি হয়েছে যা প্রতিবছর বর্ষায় নদীর জলে প্লাবিত হয়। কংসাবতী ও কেলেঘাইয়ের মিলিত প্রবাহ হলদি নদী নামে পরিচিত।